

**lIETUVOS RESPUBLIKOS energetikos MINISTRAS**

**ĮSAKYMAS**

**DĖL FINANSAVIMO SKYRIMO PROJEKTUI, PATEIKTAM PAGAL 2014– 2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 4 PRIORITETO „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-vipa-t-113 PRIEMONĘ „valstybei nuosavybės teise priklausančių pastatų atnaujinimas (II)“**

2019 m. gruodžio 31 d. Nr. 1- 351

Vilnius

Vadovaudamasis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, 6.2.11 papunkčiu, Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 153 ir 154 punktais, 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-vipa-t-113priemonės „Valstybei nuosavybės teise priklausančių pastatų atnaujinimas (II)“ projektų finansavimo sąlygų aprašo Nr. 1, patvirtinto Lietuvos Respublikos energetikos ministro 2018 m. liepos 17 d. įsakymu Nr. 1-204 „Dėl 2014– 2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-VIPA-T-113 priemonės „Valstybei nuosavybės teise priklausančių pastatų atnaujinimas (II)“ projektų finansavimo sąlygų aprašo Nr. 1 patvirtinimo“, 85 punktu ir Suteiktos valstybės pagalbos ir nereikšmingos (*de minimis*) pagalbos registro nuostatais, patvirtintais Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“, ir atsižvelgdamas į Uždarosios akcinės bendrovės Viešųjų investicijų plėtros agentūros 2019 m. gruodžio 23 d. raštą Nr. 2019/2-1765 bei juo pateiktą Uždarosios akcinės bendrovės Viešųjų investicijų plėtros agentūros 2019 m. gruodžio 19 d. projekto tinkamumo finansuoti vertinimo lentelę ir UAB „Žakai“ 2019 m. gruodžio 18 d. raštišką sutikimą bei UAB „Osama“ 2019 m. gruodžio 18 d. raštišką sutikimą registruoti *de minimis* pagalbą:

1. S k i r i u šio įsakymo priede nurodytam iš Europos Sąjungos struktūrinių fondų lėšų bendrai finansuojamam projektui nustatyto dydžio finansavimą.

2. N u s t a t a u pareiškėjo viešosios įstaigos Kauno technologijos universiteto nuomininkui UAB „Osama“ (juridinio asmens kodas 134993481) 10,17 Eur dydžio *de minimis* pagalbą ir nuomininkui UAB „Žakai“ (juridinio asmens kodas 134970721) 481,33 Eur dydžio *de minimis* pagalbą, kuri registuojama Suteiktos valstybės pagalbos ir nereikšmingos (*de minimis*) pagalbos registre.

 3. I n f o r m u o j u, kad šis įsakymas:

3.1. bus pripažintas netekusiu galios, jeigu iki Projekto finansavimo administravimo sutarties pasirašymo dienos projekto vykdytojas nepateiks Lietuvos Respublikos švietimo, mokslo ir sporto ministerijos raštiško sutikimo vykdyti projekto veiklas ir įsipareigojimo perimti pareiškėjo ar projekto vykdytojo iš projekto sutarties kylančias teises ir pareigas (įsipareigojimus), jeigu, pateikus paraišką, projekto įgyvendinimo metu ar poprojektiniu laikotarpiu, pasibaigtų arba nutrūktų teisiniai santykiai, kurių pagrindu pareiškėjas ar projekto vykdytojas valdo tiesiogiai su projektu susijusį turtą bei dokumento, patvirtinančio, kad Lietuvos Respublikos švietimo, mokslo ir sporto ministerija suteikė Viešajai įstaigai Kauno technologijos universitetui pakankamą skolinimosi limitą.

3.2. gali būti skundžiamas Lietuvos Respublikos administracinių bylų teisenos įstatymo nustatyta tvarka.

Energetikos ministras Žygimantas Vaičiūnas

Lietuvos Respublikos energetikos ministro

2019 m. gruodžio 31 d. įsakymo Nr. 1- 351

priedas

**FINANSUOJAMAS PROJEKTAS**

|  |  |  |  |  |
| --- | --- | --- | --- | --- |
| **Paraiškos kodas** | **Pareiškėjo pavadinimas** | **Pareiškėjo juridinio asmens kodas** | **Projekto pavadinimas** | **Projektui skiriamos finansavimo lėšos:** |
| **iš viso – iki, Eur:** | **Iš kurio: valstybės pagalba iki, Eur:**  | **Iš kurio: *de minimis* pagalba iki, Eur:**  | **iš jų:** |
| **Europos Sąjungos struktūrinių fondų lėšos iki, Eur:** | **Lietuvos Respublikos valstybės biudžeto lėšos iki, Eur:** |
| 04.3.1-VIPA-T-113-01-0020 | VšĮ Kauno technologijos universitetas | 111950581 | Pastato, esančio Studentų g. 56, Kaunas, atnaujinimas, siekiant mažinti suvartojamos energijos sąnaudas | 305 281,21 | 0,00 | 0,00 | 305 281,21 | 0,00 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_